# data[].attributes.attachment_link.readable_text
Undervisningsforløbene er

teoribaserede og afprøvede i praksis: de bygger på centrale praksisanbefalinger til den tidligere sprogstart

nytænkende, men integrerer også gamle klassikere som sangen "Kopf und Schulter, Knie und Fuß": dette skyldes, at en del klassikere lever op til centrale praksisanbefalinger

fleksible og skal tilpasses den enkelte klasse ud fra den enkelte lærers skøn: man kan fx udvide med yderligere egnede tekster inden for det samme emne eller øge sværhedsgraden af nogle af aktiviteterne, der ligger i forløbene.

Om flersprogethedsdidaktikken

Ansvarlig for udvikling af tyskmaterialet er Jette von Holst Pedersen og Petra Daryai-Hansen i samarbejde med Kirsten Bjerre og Natascha Drachmann samt Nina Andersen, Karen Jensen, Selma Mesic og Ivan Petersen.

Anna-Vera Meidell Sigsgaard og Natascha Drachmann har udviklet materialet til flersprogethedsdidaktik i tysk i samarbejde med Petra Daryai-Hansen, Stine Ekstrøm, Mette Ginman, Anne Holmen og Lone Wullf.

Ansvarlig for udvikling af sprogpasset og sprogportfolioen i tysk er Petra Daryai-Hansen og Hanne Thomsen i samarbejde med Saida Ben Si Mohan og Rikke Villumsen samt Natascha Drachmann og Julie Valvik.

# data[].attributes.attachment_link.description
Undervisningsforløbene er teoribaserede og afprøvede i praksis: de bygger på centrale praksisanbefalinger til den tidligere sprogstart nytænkende, men integrerer også gamle klassikere som sangen "Kopf und Schulter, Knie und Fuß": dette skyldes, at en del klassikere lever op til centrale praksisanbefalinger fleksible og skal tilpasses den enkelte klasse ud fra den enkelte lærers skøn: man kan fx udvide med yderligere egnede tekster inden for det samme emne eller øge sværhedsgraden af nogle af aktiviteterne, der ligger i forløbene.

# data[].attributes.body
Hallo - hier bin ich!

# data[].attributes.attachment_link.readable_text
For alle forløbene gælder det, at det at kunne kommunikere på tysk (via de fire færdigheder: lytte, tale, læse og skrive) står i centrum for undervisningen; eleverne skal opleve glæden ved at lære et nyt sprog og glæden ved at bruge det tyske sprog aktivt. I det første forløb skal eleverne arbejde med at præsentere sig selv og deres familie. Det er helt centralt, at eleverne fra første time af erfarer, at tysk ligner dansk rigtig meget - og at de går fra den første time og kan sige noget på tysk.

De arbejder fx med 'Steckbrief', hvor de kort fortæller om sig selv og arbejder med, hvad de kan lide/ikke kan lide. Dermed tager undervisningen fra start af udgangspunkt i elevernes liv og emner, der interesserer dem. Grundlæggende er også den stilladsering, der konstant foregår via brugen af chunks, fx 'Ich mag...' og 'Ich mag nicht...'. Der åbnes op for elevernes aktive brug af tysk fra det første møde med sproget, idet chunks er præfabrikerede fraser, der imiteres og efterfølgende straks bliver brugt i en aktivitet.

# data[].attributes.attachment_link.description
For alle forløbene gælder det, at det at kunne kommunikere på tysk (via de fire færdigheder: lytte, tale, læse og skrive) står i centrum for undervisningen; eleverne skal opleve glæden ved at lære et nyt sprog og glæden ved at bruge det tyske sprog aktivt.

# data[].attributes.body
Ich - in Bewegung

# data[].attributes.attachment_link.readable_text
I det andet forløb arbejder eleverne med kropsdele, farver og tal. For at aktivere fantasien og kreativiteten arbejdes der med monstre, der kan have mange legemsdele af samme slags og mange forskellige farver og former. Der arbejdes med transparente ord - i dette tilfælde fx 'Nase', 'Hand' og 'Mund'. Fænomenet 'Umlaut' introduceres ved, at der trækkes på andre sprog, der også har 'Umlaut', hvorved elevernes sproglige opmærksomhed og nysgerrighed vækkes.

Det spiraliske princip, der er et bærende element i forløbene, viser sig fx ved, at eleverne gentager tallene fra 1-20 i en task (en kommunikativ problemløsningsopgave), som de kender fra forløb 1, nemlig at tegne et monster efter en rækkefølge af tal, som partneren læser op. YouTube-musikvideoerne "Kopf, Schulter, Knie und Fuß" og „Wackel mit dem Po" sørger for gentagelse af kropsordene i en anden kontekst og for fysisk bevægelse i undervisningen.

Forløbet afsluttes med, at eleven tegner sit eget monster - og efterfølgende beskriver det for en partner, der tegner monsteret. Igen en task, der understreger sprogets funktionelle/kommunikative betydning, og som arbejder ud fra det at have et 'kommunikativt behov' - i dette tilfælde at beskrive sit monster, så partneren kan tegne det. Et 'Arbeitsblatt' med forskellige chunks og kropsord stilladserer eleven til at kunne beskrive monsteret, og dermed bliver opgaven overskuelig for alle klassens elever, så alle får en succesoplevelse.

# data[].attributes.attachment_link.description
I det andet forløb arbejder eleverne med kropsdele, farver og tal. For at aktivere fantasien og kreativiteten arbejdes der med monstre, der kan have mange legemsdele af samme slags og mange forskellige farver og former. Der arbejdes med transparente ord - i dette tilfælde fx 'Nase', 'Hand' og 'Mund'.

# data[].attributes.body
Feste feiern: Mein Geburtstag

# data[].attributes.attachment_link.readable_text
Tredje forløb: 'Feste feiern - mein Geburtstag' handler om fødselsdag - med alt hvad dertil hører. Med dette emne tages der udgangspunkt i elevernes nære livsverden, for hvem er ikke interesseret i at beskæftige sig med sin fødselsdag! Eleverne skal bl.a. finde ud af, hvornår de andre i klassen har fødselsdag, de skal lære at sige tillykke med fødselsdagsdagen (også på andre sprog), at skrive en fødselsdagsinvitation og selvfølgelig at skrive en ønskeliste.

Forløbet indeholder nogle youtube-videoer, der primært indeholder forskellige fødselsdagssange, så eleverne får hørt autentisk tysk. Det autentiske kommer også til udtryk ved, at der i en lektion bliver leget typisk tyske fødselsdagslege, der indeholder bevægelse. Bevægelseselementet er ligeledes til stede, når eleverne går rundt i klassen og spørger deres kammerater om, i hvilken måned de har fødselsdag/hvad de ønsker sig - samt i en 'Laufdiktat'.

Til sidst i forløbet laver eleverne igennem en 'Laufdiktat' med forskellige billed-stationer en fødselsdagsmenu, der som sit udgangspunkt har den kendte chunk: 'Ich möchte...' nu koblet til verberne 'essen' og 'trinken'. Afslutningsvis samles invitationen, ønskelisten og fødselsdagsmenuen til et nyt kapitel i Bookcreator

# data[].attributes.attachment_link.description
Tredje forløb: 'Feste feiern - mein Geburtstag' handler om fødselsdag - med alt hvad dertil hører. Med dette emne tages der udgangspunkt i elevernes nære livsverden, for hvem er ikke interesseret i at beskæftige sig med sin fødselsdag! Eleverne skal bl.a.

# data[].attributes.body
Mein Tag

# data[].attributes.attachment_link.readable_text
Det fjerde forløb 'Mein Tag' handler om elevernes hverdag. I centrum for dette forløb står det at kunne beskrive, hvordan en typisk hverdag ser ud og at kunne spørge ind til kammeraternes hverdag. Udgangspunkt for kommunikation om dette emne er 12 chunks (Lehrerkopie 1) som fx Ich stehe auf, Ich habe Unterricht, Ich bin mit Freunden zusammen, der udgør værktøjet for elevernes beskrivelser, meget gerne suppleret med chunks, der giver mening i elevernes individuelle hverdag. Via de introducerede chunks bliver eleverne hurtigt sat i stand til at kommunikere på tysk, der er tale om et for dem meningsfyldt emne, og sammen med de 12 chunks åbnes der op for succesoplevelser, der igen motiverer eleverne til at lære tysk.

Hverdagsbeskrivelserne kobles til klokkeslæt, og dermed introduceres eleverne for tallene fra 1-100. Eleverne skal lære klokken på tysk og lære at spørge ind til, hvornår deres kammerater gør hvad i løbet af en dag. Det er vigtigt, at eleverne træner både klokkeslæt og de mange chunks på mange forskellige måder - og i autentisk kommunikation. Dette sker gennem anvendelse af en CL-struktur, der ligeledes får eleverne op at stå og kommunikere med hinanden på kryds og tværs, hvormed der kommer en god dynamik i undervisningen. Bevægelseselementet spiller en rolle, når eleverne lytter til og synger med på sangene: Heut ist so ein schöner Tag og Morgens früh um sechs med tilknyttede bevægelser. Forløbet afsluttes med elevernes individuelle udformning af en tegneserie i Pixton, der igen kan gemmes i Bookcreator, den digitale portfolio.

# data[].attributes.attachment_link.description
Det fjerde forløb 'Mein Tag' handler om elevernes hverdag. I centrum for dette forløb står det at kunne beskrive, hvordan en typisk hverdag ser ud og at kunne spørge ind til kammeraternes hverdag.

# data[].attributes.body
Mein Lieblingstier

# data[].attributes.attachment_link.readable_text
I forløb 5 handler det om at kunne kategorisere, beskrive og kommunikere om dyr både mundtligt og skriftligt. Det er ligeledes et opsamlende forløb, hvor mange af de sproglige værktøjer (chunks), som eleverne har tilegnet sig i årets løb, repeteres i arbejdet med dyr. (Hvis man ikke når forløb 5 , ville det give mening at starte tyskundervisningen i 6. klasse med dette forløb). Forløbet arbejder ud fra en CLIL-tilgang (Content and Language Integrated Learning), der skelner mellem tre former for sprog:

fagsprog relateret til emnet 'dyr' (fx ein Wildtier, ein Rüssel, es frisst, das Bein...)

sprog til læring, dvs. det sprog vi har behov for, lige meget hvilket emne vi taler om (fx: at beskrive: 'Das ist...', 'Es hat/ist/lebt...', og at vurdere: 'Ich mag...')

sprog gennem læring, dvs. det sprog, eleverne tilegner sig gennem de sproglige behov, der opstår i deres individuelle og selvstændige brug af sproget, som det naturligvis ikke er muligt at tilrettelægge

I dette forløb arbejder eleverne med at bruge en ordbog, så de på egen hånd kan udtrykke deres sproglige behov. Samtidig udvikler eleverne en viden om sproglæringsstrategier fx om, hvordan man helt konkret kan fastholde nye chunks og ord, så man ikke glemmer dem.

Forløbet afsluttes igen med en præsentation i Bookcreator, hvor eleverne skriver en tekst om deres yndlingsdyr.

# data[].attributes.attachment_link.description
I forløb 5 handler det om at kunne kategorisere, beskrive og kommunikere om dyr både mundtligt og skriftligt. Det er ligeledes et opsamlende forløb, hvor mange af de sproglige værktøjer (chunks), som eleverne har tilegnet sig i årets løb, repeteres i arbejdet med dyr.

# data[].attributes.body
Forløbsbeskrivelse
(inkl. læringsmål, ordforråd, evaluering mm.)

# data[].attributes.attachment_link.readable_text
Sprogportfolioen er med til at synliggøre, hvad den enkelte elev har lært i de fem forløb. Elevens sprogportfolio vil repetere målet for forløbet og vil indeholde eksempler på elevens souvenirs fra forløbets centrale, kommunikative aktivitet samt elevens evaluering af arbejdet med emnet.

Sprogportfolioen består af en forside og fem evalueringssider, en til hvert af de fem forløb. På hver evalueringsside evaluerer eleven forløbets læringsmål samt reflekterer over, hvilke sproglæringsstrategier han/hun har benyttet sig af i forløbet. Der er også mulighed for, at eleven kan få feedback på sit arbejde med forløbet, fx fra sig selv, fra læreren, fra en klassekammerat eller fra forældre. Eleven overvejer også og beslutter sig for, hvem han/hun gerne vil vise portfolioen til.

# data[].attributes.attachment_link.description
Sprogportfolioen er med til at synliggøre, hvad den enkelte elev har lært i de fem forløb. Elevens sprogportfolio vil repetere målet for forløbet og vil indeholde eksempler på elevens souvenirs fra forløbets centrale, kommunikative aktivitet samt elevens evaluering af arbejdet med emnet. Sprogportfolioen består af en forside og fem evalueringssider, en til hvert af de fem forløb.

# data[].attributes.attachment_link.readable_text
Formålet med sprogpasset er at styrke elevernes sproglige opmærksomhed, sproglige anerkendelse og glæde ved sprog. Med afsæt i materialets sprogportræt giver den efterfølgende fælles klassesamtale mulighed for at eleverne vil opleve, at de er i kontakt med en stor mangfoldighed af sprog i deres daglighed og at de tilsammen ved noget om og kan noget fra forskellige sprog, som er nyttigt, når man lærer nye og flere sprog. Sprogportrætterne kan hænges op i klassen og være synlige illustrationer af klassens erfaringer med flersprogethed. Sprogpasset - og sprogportrætterne - kan lægges i elevens sprogportfolio eller gemmes i elevens digitale portfolio.

Se en kort video om elevernes og lærernes erfaringer med sprogportfolioen og sprogpasset.

# data[].attributes.attachment_link.description
Formålet med sprogpasset er at styrke elevernes sproglige opmærksomhed, sproglige anerkendelse og glæde ved sprog. Med afsæt i materialets sprogportræt giver den efterfølgende fælles klassesamtale mulighed for at eleverne vil opleve, at de er i kontakt med en stor mangfoldighed af sprog i deres daglighed og at de tilsammen ved noget om og kan noget fra forskellige sprog, som er nyttigt, når man lærer nye og flere sprog.